SCB จ่อยกเลิกสมุดเงินฝาก ชี้ต้นทุนสูง-ความจำเป็นลดลง หันใช้ระบบออนไลน์แทน
SCB จ่อยกเลิกสมุดเงินฝาก ชี้ต้นทุนสูง-ความจำเป็นลดลง หันใช้ระบบออนไลน์แทน
2 ม.ค. 2562

นายธนา โพธิกำจร ผู้อำนวยการอาวุโส ผู้บริหารสายดิจิทัลแบงก์กิ้ง ธนาคารไทยพาณิชย์ จำกัด (มหาชน) หรือ SCB เปิดเผยว่า สมุดบัญชีเงินฝากในปัจจุบัน ประชาชนส่วนใหญ่เมื่อไม่ได้ใช้งาน และเมื่อสมุดจะเสียจะต้องเข้าไปแก้ไขที่สาขา จนทำให้การปรับสมุดเงินฝากกลายเป็นงานหลักของพนักงาน ส่งผลกระทบต่อการให้บริการด้านอื่นๆ ซึ่งทำให้เกิดความล่าช้า
นอกจากนี้สมุดบัญชีเงินฝาก ยังมีต้นทุนสูงมากในแต่ละปี ทั้งต้นทุนกระดาษ เครื่องมือ รวมทั้งต้นทุนด้านทรัพยากรบุคคลอย่างพนักงานที่ให้บริการ ขณะที่ความจำเป็นของสมุดบัญชีเงินฝากน้อยลงเรื่อยๆ จากปัจจุบันสามารถดูรายการธุรกรรมผ่านโมบายได้อย่างละเอียดอยู่แล้ว ธนาคารจึงมองว่าอาจจะหันไปใช้ สมุดบัญชีเงินฝากในระบบดิจิทัลแทน
ทั้งนี้การให้บริการผ่านระบบดิจิทัลของธนาคารพาณิชย์หลายแห่งได้ดำเนินการปรับการให้บริการอย่างต่อเนื่อง เช่น การเปิดบัญชีลงทุนโดยไม่ใช้เอกสาร การใช้แอปพลิเคชันเปิดบัญชีได้ด้วยตนเอง และสามารถซื้อ-ขายตราสารหนี้รวมถึงกองทุนได้ด้วย